ई.आर.नेट इंडिया ने केन्द्रीय विद्यालय संगठन के अंतर्गत दूरस्थ विद्यालयों की कनेक्टिविटी का कार्य आरंभ किया है ताकि उनके कंप्यूटर शिक्षण कार्यक्रमों को सुदृढ़ बनाया जा सके और उनके लिए इंटरनेट एक्सेस की व्यवस्था की जा सके। अशक्त बच्चों में कंप्यूटर कौशल बढ़ाने के लिए ई.आर.नेट इंडिया ने पूरे देश में अशक्त बच्चों के लिए 50 आईसीटी वोकेशनल केन्द्र स्थापित किए थे, जहां विशेष सहायक उपकरण और प्रौद्योगिकी की व्यवस्था की गई थी। वर्ष 2010-11 के उत्तरार्द्ध में 50 और केन्द्र स्थापित किए जा रहे हैं। इनमें से प्रत्येक केन्द्र में कप्यूटरों, सहायक उपकरणों, इंटरनेट एवं इंट्रानेट एक्सेस, एप्लीकेशंस और समुचित कंटेंट की व्यवस्था की जा रही है। ई.आर.नेट इंडिया राजस्थान राज्य के अजमेर शहर के ग्रामीण क्षेत्रों में 247 विद्यालयों में आईसीटी इन्फ्रास्ट्रक्चर स्थापित करेगा।